
България, 4000 Пловдив, ул. Филип Македонски 37, тел. 032/65 66 00
 
О Б Я В А
 

На основание чл. 17 от Наредба № 1 от 22.01.2015г. за придобиване на специалност в системата на здравеопазването МБАЛ „Мед Лайн Клиник“ АД, обявява конкурс за заемането на длъжността:
„Лекар специализант по Ортопедия и травматология  “ -  едно място  за Отделение по Ортопедия и травматология.

Желаещите могат да кандидатстват по обявената позиция от 25.02.2026г до 25.03.2026г. включително, като подадат в Деловодството на МБАЛ “Мед Лайн Клиник“ АД, находящо се на втори етаж, на Лечебното заведение следните документи:

1. Заявление за кандидатстване по образец.

2. Копие от документ за самоличност.
3. Автобиография на български език 
4. Копие от дипломата за придобита от кандидата професионална квалификация – магистър по медицина, включително и приложението с оценките.

5. Удостоверение за членство на кандидата в съответната БЛС.

6. Мотивационно писмо.

7. Копия от други документи, доказващи професионална квалификация на кандидата, владеенето на чужди езици и др. ако има такива.
8. Удостоверение за владеене на български език и професионалната терминология на български език, издадено по реда на наредбата по чл. 186, ал. 3, т. 1 от Закона за здравето в случаите по чл. 19, ал. 1 и 2 от Наредба № 1 от 22.01.2015 г.
Изброените документи следва да се представят в запечатан, непрозрачен плик, надписан с името на кандидата и позицията, по която кандидатства. При приемане на документите в Деловодството, служителят записва върху плика входящия номер и датата на получаването им.

Заемането на длъжностите се извършва, след провеждане на конкурс по реда на Кодекса на труда. Конспектът за изпита е неразделна част към обявата.

Конкурсът се провежда на три етапа:

Първи етап: Проверка за съответствие на подадените документи с изискванията на МБАЛ „МЕД ЛАЙН КЛИНИК“ АД, гр. Пловдив.

Втори етап: Провеждане на писмен изпит по предоставения конспект, който е неразделна част към обявата.

Писменият изпит се провежда върху две теми от конспекта и е с продължителност 4 астрономически часа. След проверка и оценяване на писмените работи се провежда събеседване, като кандидат с оценка под много добър 4,50 не се допуска до събеседване и отпада от класирането.

Трети етап: Събеседване с кандидатите издържали писмения изпит
Оценяването се извършва по шестобалната система.
Балът за класиране на кандидатите се изчислява на база следните оценки:
- Средния успех от следването и от държавните изпити (А);
- Оценките по учебните дисциплини, съответстващи, включващи или най-близки до специалността, за която се кандидатства, ако са повече от една се изчислява средноаритметично (В);
- Резултатът от проверка на познанията на кандидата по специалността, за която кандидатства – средноаритметично на оценките от писмения изпит и събеседването (С).
Балът се сформира по следната формула: А+В+3*С


Максималната оценка по всеки един от показателите е 6, а максималният бал, който може да получи всеки един кандидат е 30.

Трудовото правоотношение възниква с кандидата класиран на първо място, с най-висок бал.
 ……………………………... 

Изпълнителен директор на МБАЛ „МЕД ЛАЙН КЛИНИК“ АД/

